钦定古今图书集成/明伦汇编/氏族典/第306卷 > 《廖用贤尚友录》 > 康义诚
## 钦定古今图书集成/明伦汇编/氏族典/第306卷 > 《廖用贤尚友录》 > 康义诚

按《五代史康义诚传》：“义诚字信臣，代北三部落人也。
以骑射事晋王。庄宗时为突骑指挥使。明宗即位，迁
捧圣指挥使，领汾州刺史，迁侍卫亲军马步军都指
挥使，领河阳三城节度使。出为山南东道节度使，复
为亲军都指挥使，领河阳，加同中书门下平章事。潞
王从珂反，凤翔诸镇兵皆溃，义诚请悉将禁军以西。”
愍帝奔卫州，义诚降于从珂。清泰元年四月，斩于兴
教门外，夷其族。